Συνημμένο 310. 

ΕΞΑΠΛΕΥΡΟ ΜΕ ΣΥΝΤΡΕΧΟΥΣΕΣ ΔΙΑΓΏΝΙΕΣ 
Πρόταση 11.
Κάθε εγγεγραμμένο σε κύκλο εξάπλευρο(1), έχει συντρέχουσες τις κύριες διαγώνιές(2) του εξάπλευρου το οποίο έχει κορυφές τις έξι τομές των διαδοχικών πρώτων διαγώνιων(3) του(α). 

Ή με  άλλη διατύπωση:

Τα δύο «δίδυμα τρίγωνα(4)», του εξάπλευρου που έχει κορυφές τις έξι τομές των διαδοχικών πρώτων διαγώνιων κάθε εγγεγραμμένου σε κύκλο εξάπλευρου, είναι ομολογικά[7].

Δηλαδή, σε κάθε εγγεγραμμένο σε κύκλο (Ο) εξάπλευρο ΑΒΓΔΕΖ, αν α Ξ ΕΑ(ΖΒ, β Ξ ΖΒ(ΑΓ, … ζ Ξ ΔΖ(ΕΑ, τότε θα είναι αδ(βε(γζ Ξ Κ.
Σημειώσεις,
(α). Η Πρόταση αυτή υπάρχει στο πρώτο βιβλίο μου [6], ως 24ΚΗ, (δεύτερος τόμος).

(β). Η Πρόταση αυτή αληθεύει και σε μη κυρτά εξάπλευρα [9], {πρόταση 2 α(19)}, (δεύτερο τεύχος).

Ορολογία,

(1). Προτιμούμε τον όρο «Πολύπλευρο» ο οποίος αναφέρεται και στην βιβλιογραφία [8] (§21 και σημείωση), αντί του όρου «Πολύγωνο»,  
(2). Κυρίες Διαγώνιες ή απλά Διαγώνιες Πολύπλευρων με Άρτιο Αριθμό Πλευρών. 

Με τον όρο αυτό ονομάζουμε τις διαγώνιες ενός πολυπλεύρου με άρτιο αριθμό πλευρών, εκείνες που συνδέουν απέναντι κορυφές του.

(3). Πρώτες, Δεύτερες, Τρίτες, κοκ, Διαγώνιες Πολύπλευρου.

Με τους όρους αυτούς χαρακτηρίζουμε τις διαγώνιες των Πολύπλευρων, εκείνες που συνδέουν τις «μία παρά μία», τις «μία παρά δύο», τις «μία παρά τρεις», κοκ, αντίστοιχα, κορφές του Πολύπλευρου.

(4), Δίδυμα Πολύπλευρα Πολύπλευρου, με Άρτιο Αριθμό Πλευρών.
Με τον όρο αυτό χαρακτηρίζουμε τα δύο πολύπλευρα, που έχουν κορυφές τις «μία παρά μία» κορυφές ενός πολυπλεύρου με άρτιο αριθμό πλευρών. 

